Denne artikkelen omhandler kommunen.  For øya med samme navn, se Osterøy (øy).

Brøknipa (Bruviknipa) 822 moh.  Foto: Svein Harkestad 
Osterøybroen over Sørfjorden  Foto: Svein Harkestad 
Utsikt over Veafjorden fra Osterøys første bro over Kallestadsundet  Foto: Svein Harkestad 
Kossdalsvatnet på Osterøy. **Markakunstløypa** med brudevogn etter sagnet om brudefølget som gikk gjennom isen på vei til Hosanger kirke  Foto: Svein Harkestad 
**Osterøy** er en kommune i Vestland. Osterøy kommune ligger på øya Osterøy, som er delt mellom kommunene Osterøy og Vaksdal. Kommunens høyeste punkt er Høgafjellet, som danner grensepunkt mot Vaksdal kommune.

De viktige tettstedene og bygdene i Osterøy kommune er kommunesenteret Lonevåg, samt Haus, Valestrandsfossen, Hamre, Fotlandsvåg, Tyssebotnen, Bruvik, Hjellvik og Hosanger. Osterøy kommune har både bro- (Osterøybrua) og ferjeforbindelse (Valestrandsfossen-Breistein) med Bergen kommune. Det er sju barneskoler og to ungdomsskoler[] i kommunen. 

Osterøy har i dag en allsidig og livskraftig småindustri innen mekanisk, møbel, garveri, tekstil og næringsmiddelindustri. Fiskeoppdrett/-foredling er og en viktig næring. Landbruk sysselsetter rundt 300 personer og tømreryrket står fremdeles høyt i kurs på Osterøy. Kommunen har i en årrekke hatt store minus i budsjettene, og i 2005 ble kommunen satt under administrasjon av Hordaland fylkeskommune.

Kommunesammenslåingen
---------------------

Ved kommunesammenslåingen i 1964 ble deler av de tidligere kommunene Hamre, Haus, Hosanger og Bruvik slått sammen til Osterøy kommune. Den nye fastlandskommunen Vaksdal skulle likevel ha et areal på Osterøy (74 km²). I de gamle kommunene var administrasjonene delvis på «Osterøysiden» og delvis på «fastlandet». Hosanger kommune holdt til i nybygget kommunehus i Mjøsdalen, mens Hamre kommune på Hamre og Bruvik kommune hadde administrasjonen på Dale. Haus kommune hadde sin administrasjon i Indre Arna. 

I den første tiden var administrasjonen i Osterøy kommune delt, der formannskapskontor, teknikk og landbruk var i Haus, økonomi i Hosanger og skule, sosial og elforsyning på
Valestrandsfossen. Etter intense drøftinger ble det til slutt vedtatt at Lonevåg skulle bli kommunesenter med bygging av eget administrasjonsbygg. Og i 1978 stod Osterøy rådhus ferdig og administrasjonen var samlet.

Geografi
--------

Kleiveland er et lite bygdelag beliggende helt nord på Osterøya i samme kommune. Ved folketellingen i 2010 bodde det ca 15 mennesker på Kleiveland.

Utvikling
---------

Med de sentrale byggene rådhus og ungdomsskole på plass, ble det fart i byggeaktiviteten i kommunen. I Lonevåg ble det bygget sykehjem (1984), og et nybygg for elforsyningen ble også bygget. Senere kom det verneboliger etter HVPU-reformen, og det ble også bygget et sentralidrettsanlegg med fotballbane, friidrettsbane og klubbhus. I 2000 ble det også bygget en flerbrukshall.
Kommunen har også et historisk hotell fra 1851, kalt Fjordslottet Hotell.

Kultur
------

Havråtunet er et klyngetun, med bolighus i midten og løer med florer i ytterkant. Havråtunet er et av de best bevarte fellestunene på Vestlandet. Tunet ligger mellom Osterøybrua og Bruvik. Tunet er i privat eie og ble fredet som kulturmiljø 1999. Stiftingen Havråtunet driver tre av gårdsbrukene her.

Osterøy museum ved Gjerstad kirke ble etablert i 1920 og har ti bygninger og ca 12 000 gjenstander fra Osterøy.

Osterøy Garverimuseum er et lite garverimuseum på Valestrandsfossen.

Bullahuset på Valestrandsfossen var Ole Bull-familiens landsted. Huset ble restaurert høsten 2005, åpent for omvisning i sommerhalvåret.

Hosanger Treskofabrikk er et lite tresko-museum på Hosanger. 

Galleri Mjøsvågen er et lite kunstgalleri på Hosanger.

Kossdalsvegen er en vei av kulturhistorisk verdi, restaurert i 1990. Innerst i Kossdalen ligger de 17 Kossdalssvingane som er Norges bratteste vei med gjennomsnittlig 27% stigning, fredet. 

Markakunstløypa fra Hosanger sentrum og til innerst i Kossdalen er en årlig kunstutstilling ute i Osterøy-natur

### Samferdsel

Veinettet er særlig tett i vestre del av kommunen. Hovedåren til Osterøya er Fv. 566, som går fra Herland på E 16 via Osterøybrua til Fv. 567 på Haugo. En annen viktig vei til Osterøy er Fv. 567, som fører fra Mysæter i Åsane på E 39 via fergeforbindelsen Breistein–Valestrandsfossen østover via Haugo til Lone sør for Lonevåg. Her møter den en tredje viktige vei, Fv. 362, som går fra Lonevåg sørover via Lone tilbake til Fv. 566 på Gongerinden. Ellers merkes Fv. 360 langs kysten fra Osterøybrua østover til Bruvik og derfra nordover til Hakanes, omtrent midt på Osterøya.

Kirker
------

* Bruvik kirke
* Gjerstad kirke
* Haus kirke
* Hamre kirke
* Hosanger kirke

Tusenårssted
------------

Kommunen valgte to tusenårssteder i forbindelse med markeringen av tusenårsskiftet. Disse er Hamre kyrkjestad og området rundt rådhuset og idrettshallen i Lonevåg. Hamre blir brukt i offisielle sammenhenger, som f.eks. ved kulturprisutdelinger og kulturukeåpninger. Kommunens tusenårstre står også plantet på Hamre. På Valestrandsfossen har lokalbefolkningen plantet et tusenårstre foran gamleskolen.

Politikk
--------

Se også utfyllende artikkel: Kommunestyrevalg i Osterøy.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 25,7 | +5,6 | 1 109 | +240 | 7 | +2 | 2 |
| Fremskrittspartiet | 20,1 | −4,9 | 866 | −211 | 6 | −1 | 2 |
| Høyre | 15,7 | +1,9 | 676 | +81 | 4 |  | 1 |
| Arbeiderpartiet | 14,2 | +0,2 | 612 | +8 | 4 |  | 2 |
| Kristelig Folkeparti | 6,7 | −4,5 | 288 | −192 | 2 | −1 |  |
| Industri- og Næringspartiet | 6,1 | +6,1 | 262 | +262 | 2 | +2 |  |
| Venstre | 4,7 | −0,3 | 204 | −11 | 1 |  |  |
| Sosialistisk Venstreparti | 4,1 | −2,7 | 179 | −115 | 1 | −1 |  |
| Rødt | 1,5 | +1,5 | 66 | +66 |  |  |  |
| Norgesdemokratene | 1,2 | +1,2 | 53 | +53 |  |  |  |
| Andre |  | −4,2 |  | −179 |  | −1 |  |
| Valgdeltakelse/Total | 68,5 % | 4 359 | 27 | 7 |
| **Ordfører:** Lars Fjeldstad (Sp) | **Varaordfører:** Alexander Thunestved (Ap) |
| Merknader: Kilde: og  |

Kjente ostringer
----------------

* Nicolay Wergeland (1780-1848), eidsvollsmann
* Georg Prahl Harbitz (1802-1889), geistlig og politiker, stortingspresident 1848-1869
* Ole Monsen Mjelde (1865-1942), bonde og politiker (V), statsråd
* Arne Bjørndal (1882-1965), spelemann
* Nils Lavik (1884-1966), politiker, formann i Kristelig Folkeparti 1938-1951
* Lars Leiro (1914-2005), stortingsrepresentant (Sp) 1958-1969, fylkesmann i Bergen og Hordaland 1966-1984
* Eivind Viken (1916-1999), motstandsmann
* Sverre Helland (1924-2007), stortingsrepresentant (Sp) 1969-1985
* Rita Tveiten (f. 1954), stortingsrepresentant (Ap) 1993-2001
* Sylvelin Vatle (f. 1957), forfatter
* Håkon Høgemo (f. 1965), spelemann. Spelemannsprisvinnar i 2000 og 2005
* Mons Ivar Mjelde (f. 1967), fotballspiller og trener
* Erlend Hanstveit (f. 1981), fotballspiller
* Carl Espen Thorbjørnsen (f. 1982), musiker
* Tore Eikeland (1990-2011), politiker (Ap)
* Einar Selvik (f. 1979), musiker

* Sigrid Borge (f. 1995), spydkaster

Lokalaviser
-----------

* Bygdanytt

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  «Høyeste fjelltopp i hver kommune». Kartverket. Besøkt 10. juni 2017.
5. 1 2  Thorsnæs, Geir (5. mars 2018). «Osterøy». *Store norske leksikon* **(norsk)**. Besøkt 26. september 2018.
6. ↑  valgresultat.no
7. ↑  «Møte i heradsstyret den 19.10.2023». Osterøy kommune.

Eksterne lenker
---------------

* (nn) Offisielt nettsted Rediger på Wikidata

* (en) Osterøy municipality – kategori av bilder, video eller lyd på Commons Rediger på Wikidata
* (no) Osterøy i Bergen byarkiv
* (no) Osterfoto - Bilder frå Osterøy

| * v
* d
* r
Vestland |
| --- |
| Vestland | 
* Alver
* Askvoll
* Askøy
* Aurland
* Austevoll
* Austrheim
* Bergen
* Bjørnafjorden
* Bremanger
* Bømlo
* Eidfjord
* Etne
* Fedje
* Fitjar
* Fjaler
* Gloppen
* Gulen
* Hyllestad
* Høyanger
* Kinn
* Kvam
* Kvinnherad
* Luster
* Lærdal
* Masfjorden
* Modalen
* Osterøy
* Samnanger
* Sogndal
* Solund
* Stad
* Stord
* Stryn
* Sunnfjord
* Sveio
* Tysnes
* Ullensvang
* Ulvik
* Vaksdal
* Vik
* Voss
* Øygarden
* Årdal

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Bergen byleksikon **·** Lokalhistoriewiki **·** VIAF **·** LCCN **·** ISNI **·** GeoNames **·** Sentralt stedsnavnregister **·** MusicBrainz
 |